स्वच्छता की मुहिम में दाग बन रहा कलेक्ट्रेट
प्रधानमंत्रीका स्वच्छ भारत अभियान, जिला प्रशासन का चौखो चूरू तथा शहर की गलियों से लेकर गांव की चौपाल तक इन दिनों एक ही बात हो रही है जिला ओडीएफ स्वच्छ बने। कलेक्ट्रेट सभागार में बैठकें, प्रशासनिक अधिकारियों के ग्रामीण दौरे हर स्तर पर पूरा प्रशासनिक लवाजमा इसमें जी-जान से जुटा हुआ है।
वहीं दूसरी ओर इन सब कार्यप्रणाली को अमलीजामा पहनाने के लिए होने वाली बैठकों का मुख्य केंद्र कलेक्ट्रेट परिसर जगह-जगह से कचरे गंदगी से अटा हुआ है। कलेक्ट्रेट भवन के कुछ हिस्सों में हालात ये है कि जैसे कई महीनों से सफाई ही नहीं हुई हो। ऐसा भी नहीं कि यहां आवागमन नहीं है, लेकिन किसी ने स्वच्छता को लेकर इन स्थानों की सुध तक नहीं ली।
शायद आज फिर कचरा उठाना भूल गए
आगेसे चकाचौध नजर आने वाली कलेक्ट्रेट परिसर के सफाई स्वच्छता का असली चेहरा भवन के पीछे नजर आता है। उप पंजीयन कार्यालय के पास खुली जगह जहां हर दम लोगों की रेलमपेल लगी रहती है, यहां भी एक पेड़ के चबूतरे की ओट में कचरा पड़ा रहता है, जो शायद चार-पांच दिन से उठाया जाता हो।
सीढ़ियां बनी पीकदान
कलेक्ट्रेटकी दूसरी मंजिल से नीचे कोर्ट की ओर जाने वाली सीढ़ियां भी पूरी तरह गुटका तम्बाकू के पीक से रंगी हुई है। सीढ़ियों पर लगाई गई टायलों का लगाते समय जरूर रंग सफेद था, मगर अब पीक से इनका रंग पूरी तरह लाल हो चुका है। हालांकि की कई स्थानों पर पीक नहीं थूकने की चेतावनी बोर्ड भी लगा है, कचरापात्र रखे हुए है, मगर फिर भी कर्मचारी हो गया कलेक्ट्रेट पहुंचने वाले लोग सब ने इस जगह को गंदा कर रखा है।
महीनों से नहीं हुई यहां सफाई
कलेक्ट्रेटसभागार के पीछे की विंग में संचालित श्रम कल्याण कार्यालय, निर्वाचन शाखा, साक्षरता, होमगार्ड कार्यालय की गैलरी में फैली गंदगी से लगता है कि महीनों से यहां सफाई तक नहीं हुई। पूरी गैलरी कबूतरों की बींठ से अटी हुई है तथा जगह-जगह कचरा भी पड़ा हुआ है।
ये कचराघर नहीं पुराना स्टोर है
ट्रेजरीके सामने स्थित सीढ़ियों की ओर कदम बढ़ाते ही आपको ढेर सारा कचरा नजर आएगा। यह कोई कचरा जमा करवाने का निर्धारित स्थान नहीं, बल्कि पुराना स्टोर रूम है, जहां कभी उपयोगी सामान रखा जाता था। मगर अब यह कचरा घर में तब्दील हो गया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva